**Manuel Fernández Varela**, nado en Ferrol en 1772 e finado en Madrid en 1834   foi un relixioso e teólogo galego, comisario xeral da Cruzada, e membro da Real Academia da Historia.

Traxectoria
-----------

### Cargos eclesiásticos en Galiza e Madrid

Foi cóengo deán da catedral de Lugo en 1807. Conselleiro de Estado, mantivo unha boa amizade co duque do Infantado, do rei Fernando VII. Persoa de ideas ilustradas e con gran sentido político, exerceu unha grande influencia política durante o período absolutista e acumulou grandes riquezas ao longo da súa vida. Como resultado, foi nomeado por Francisco Tadeo Calomarde Comisario Xeral da Cruzada en 1824.

### Mecenado

Mantivo unha boa relación co pintor de cámara do rei, e o seu labor como mecenas foi moi destacado. Sempre entou reavivar as artes e as ciencias, entre os seus actos, entregoulle á Real Academia de Belas Artes, da que foi vicerreitor, varios lenzos. No eido literario destaca o acto de conmemoración de Miguel de Cervantes colocando unha lápida na casa na que residía en Madrid. Tamén era afeccionado á música, até o punto de que Rossini, con quen mantivo unha boa amizade, compuxo un *Stabat Mater* na súa honra.

Favoreceu a galegos destacados, entre eles Nicomedes Pastor Díaz, e fomentou desde os seus cargos en Madrid o desenvolvemento e saneamento do Reino de Galiza.

### Recensións e recoñecementos

O escritor Benito Pérez Galdós descríbeo como alguén de corazón xeneroso, amante das artes e das letras, magnate e mecenas, arrogante e simpático, afable, galán e de boas maneiras.

> 
> 
> *Su corazón generoso, su amor a la esplendidez, a las artes, a las letras, a todo lo que fuera distinguido y antivulgar, su trato cortesano, las cuantiosas rentas de que dispuso hacían de él un verdadero prócer, un Mecenas, un magnate, superior por mil conceptos a los estirados e ignorantes señorones de su época, a los rutinarios y suspicaces ministros. Era la figura del Sr. Varela arrogante y simpática, su habla afabilísima y galante, sus modales muy finos. Vestía con magnificencia y adornaba el severo vestido sacerdotal con pieles y rasos tan artísticamente que parecía una figura de otras edades. En su mesa se comía mejor que en ninguna otra, de lo que fueron testimonio dos célebres gastrónomos, a quienes convidó y obsequió mucho. El uno se llamaba Aguado, marqués de las Marismas, y el otro Rossini, no ya marqués, sino príncipe y emperador de la Música [...] En efecto, la mesa de este generoso y espléndido sacerdote era la mejor de Madrid. A sus salones de la plazuela de Barajas concurría gente muy escogida, no faltando en ellos damas elegantes y hermosas, porque, a decir verdad, el Sr. Varela no estaba por el ascetismo en esta materia.*
> 
> 

Foi nomeado membro da Real Academia da Historia o 27 de setembro de 1802 e tamén recibiu o colar da Orde de Carlos III 

### Pasamento

Morreu en Madrid a causa do cólera en 1834.​

Notas
-----

1. 1 2 3 4 5 6  Ministerio de Educación, Cultura e Deporte (ed.). "Manuel Fernández Varela, Comisario General de Cruzada". *ceres.mcu.es*.
2. ↑  *Indice Historico Espanol* (en castelán). Edicions Universitat Barcelona.
3. 1 2  *Indice Historico Espanol* (en castelán). Edicions Universitat Barcelona.
4. ↑  A. Barrientos, Joaquín (2011). *Larra en el mundo: la misión de un escritor moderno* (en castelán). Alacant: Universitat d'Alacant. p. 302.
5. 1 2  *Historia de la vida y reinado de Fernando VII de España...* (en castellà). Madrid: Imprenta Repullés. 1842.
6. ↑  Mesonero Romanos, Ramón de (1842). *Escenas matritensenses* (en castellà). Madrid: Imprenta de Yenes. p. 133-134.
7. ↑  Diario, Nós (2021-08-20). "O 'Stabat Mater' de Rossini e un clérigo de Ferrol". *Nós Diario*. Consultado o 2022-07-30.
8. ↑  Pérez Galdós, Benito (2012). *Los Apostólicos* (en castellà). Fundación Biblioteca Virtual Miguel de Cervantes.
9. ↑  Pérez Galdós, Benito, *Los apostólicos*, Alicante : Biblioteca Virtual Miguel de Cervantes, 2001, cap. XV.
10. ↑  *Memorias de la Real Academia de la Historia* (en castelán). Madrid: Imprenta de Sancha. 1817. p. 70.
11. ↑  *Indice Historico Espanol* (en castelán). Edicions Universitat Barcelona.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Manuel Fernández Varela Modificar a ligazón no Wikidata*** |

### Bibliografía

* Saralegui y Medina, Manuel. *Apuntes biográficos del Excmo. Señor Comisario General de Cruzada D. Manuel Fernández Varela* (en castelán). Madrid: Estab. Tip. de Jaime Ratés.  Álvarez Barrientos, Ferri Coll y Rubio Cremades, *Larra en el mundo. La misión de un escritor moderno*, Publicaciones de la Universidad de Alicante, 2011, ISBN 978-84-9717-160-1
* Suárez, Federico (1994). *Santiago Masarnau y las Conferencias de San Vicente de Paúl*. Ediciones Rialp. ISBN 9788432130335.

|  |  |
| --- | --- |
| Control de autoridades | 
* Wd: Q30077144
* WorldCat
* VIAF: 87752240
* BAV: ADV12214759
* BNCHL: 000395050
* BNE: XX880769
* CANTIC: a11549117
* CERL: cnp02072847
* DBE: manuel-antonio-fernandez-varela
* GND: 1033545597
* ISNI: 0000 0000 6130 1027

 |